
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Comisia pentru buget, finanţe 

şi bănci

  Bucureşti, nr. 21/I/341/08.05.2002

  Bucureşti, nr.22/221/08.05.2002

                     C ă t r e,





 BIROUL PERMANENT AL





 CAMEREI DEPUTAŢILOR


Vă înaintăm, alăturat, RAPORTUL COMUN asupra proiectului de Lege pentru  aprobarea Ordonanţei de urgenţă a Guvernului  nr.44/2002 privind  completarea articolului 7 din Legea nr. 83/1997 pentru privatizarea societăţilor comerciale bancare la care statul este acţionar trimis Comisilor noastre, pentru examinare în fond, în procedură de urgenţă, cu adresa nr. 192/ 15.04.2002. 


Acest proiect de Lege face parte din categoria legilor organice.
                PREŞEDINTE,



PREŞEDINTE,

           Dan Radu RUŞANU

 prof.dr.Florin Georgescu
R A P O R T    C O M U N

asupra proiectului de Lege pentru  aprobarea Ordonanţei de urgenţă a Guvernului  nr.44/2002 privind  completarea articolului 7 din 

Legea nr. 83/1997 pentru privatizarea societăţilor comerciale bancare

 la care statul este acţionar 
     În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere şi avizare în fond, în procedură de urgenţă, cu proiectul de Lege pentru  aprobarea Ordonanţei de urgenţă a Guvernului  nr.44/2002 privind  completarea articolului 7 din  Legea  nr. 83/1997 pentru privatizarea societăţilor comerciale bancare la care statul este acţionar, trimis cu adresa nr. 192/ 15.04.2002.

   La întocmirea prezentului raport, Comisiile au avut în vedere avizul nr.356/14.02.2002 al Consiliului Legislativ şi avizul nr.192/18.04.2002 al Comisiei juridică, de disciplină şi imunităţi.

    Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.
    Potrivit prevederilor art. 60 din Regulamentul Camerei Deputaţilor, membrii celor două Comisii au examinat acest proiect de Lege în şedinţa din data de 8 mai 2002. 

     La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Finanţelor Publice domnul Cătălin Doica – director general adjunct.

             La lucrări, au fost prezenţi 28 deputaţi, din totalul de 31 membri ai Comisiei pentru politică economică, reformă şi privatizare şi 25 deputaţi, din totalul de 25 membri ai Comisiei pentru buget, finanţe şi bănci.

  Proiectul de lege a fost primit de la Secretariatul General al Guvernului.

 Aricolul 7 din Legea nr.83/1997 prevede selectarea unei firme specializate care să întocmească raportul de evaluare şi studiul de fezabilitate pentru implementarea strategiei de privatizare a societăţilor comerciale bancare.

  Deoarece în practică s-a constatat că după câştigarea licitaţiei, firma specializată selectată nu putea continua activitatea pentru care s-a angajat, a fost necesar să se stabilească o procedură legală de selectare a unei noi firme specializate, care să finalizeze raportul de evaluare şi studiul de fezabilitate, procedură care face obiectul prezentului act legislativ.

            În urma dezbaterii, cele două Comisii, cu unanimitate de voturi, au hotărât ca proiectul de Lege privind aprobarea Ordonanţei de urgenţă a Guvernului  nr.44/2002 privind  completarea articolului 7 din  Legea  nr. 83/1997 pentru privatizarea societăţilor comerciale bancare la care statul este acţionar să fie supus spre dezbatere şi adoptare plenului Camerei Deputaţilor, în forma prezentată.

                     PREŞEDINTE,                                           PREŞEDINTE

                  Dan Radu Ruşanu                                   prof.dr. Florin Georgescu

                      SECRETAR,                                                SECRETAR

             Lucia-Cornelia Lepădatu                                  dr. Daniel Ionescu

                  Consilier parlamentar,                                                        Consilieri parlamentari,

                        Doina Leonte                                                                     Mariana Bărdiţă

